Συνεχίζεται και φέτος στο Δήμο Διονύσου η λειτουργία του Κοινωνικού Φροντιστηρίου Μέσης Εκπαίδευσης και Ξένων Γλωσσών, για μαθητές Γυμνασίου και Λυκείου που κατοικούν εντός των γεωγραφικών ορίων του Δήμου.

Εφόσον υπάρξει ενδιαφέρον συμμετοχής από τα Κέντρα Μελέτης στο Κοινωνικό Φροντιστήριο, **η παροχή υπηρεσιών θα αφορά και στη μελέτη μαθητών Δημοτικού φέτος**.

Σκοπός του προγράμματος παραμένει σταθερά “η αρωγή στους συμπολίτες μας που αντιμετωπίζουν οικονομικές ή άλλες κοινωνικές δυσκολίες, μέσω της παροχής υποστηρικτικής διδασκαλίας σε μαθητές και μαθήτριες για συγκεκριμένα αναγκαία γνωστικά αντικείμενα”, όπως επισημαίνει ο Δήμος Διονύσου σε ανακοίνωσή του.

Τα μαθήματα θα πραγματοποιούνται, καθ’ όλη τη διάρκεια του σχολικού έτους, σε συνεργασία με τα φροντιστηριακά ιδρύματα του Δήμου.

Η επιλογή των συμμετεχόντων θα πραγματοποιηθεί με αυστηρά κοινωνικά και οικονομικά κριτήρια.

Αιτήσεις συμμετοχής στο πρόγραμμα θα υποβάλλονται από την **Δευτέρα 2  έως και την Παρασκευή 20 Σεπτεμβρίου 2024** στο email: **paideia@dionysos.gr**

Απαραίτητα δικαιολογητικά που συνοδεύουν την αίτηση είναι:

– Εκκαθαριστικό Εφορίας φορ. έτους 2023

– Πιστοποιητικό Ανεργίας γονέων (εάν και εφόσον υπάρχει).

– Πιστοποιητικό Οικογενειακής Κατάστασης, σε περιπτώσεις πολύτεκνων, τρίτεκνων ή μονογονεϊκών οικογενειών.

– Οποιοδήποτε έγγραφο πιστοποιεί ότι οι ωφελούμενοι είναι δημότες ή κάτοικοι του Δήμου μας.

Για την ενημέρωση τόσο των γονέων και κηδεμόνων όσο και των Φροντιστηρίων/Εκπαιδευτικών Οργανισμών που επιθυμούν να συμμετέχουν στο πρόγραμμα, μπορείτε να επικοινωνείτε μετά τις 2 Σεπτεμβρίου στο τηλέφωνο  2108142972 ή στο e-mail paideia@dionysos.gr